ddrg/super_eurlex huggingface dataset:
Oficiālais Vēstnesis L 346 , 31/12/2003 Lpp. 0012 - 0012



Komisijas Regula (EK) Nr. 2332/2003 (2003. gada 30. decembris), ar ko paredz atkāpes no Regulas (EK) Nr. 2535/2001 attiecībā uz termiņu, līdz kuram drīkst iesniegt licenču pieteikumus piena produktu ievešanai saskaņā ar kvotām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], jo īpaši tās 26. panta 3. punktu un 29. panta 1. punktu, tā kā: (1) Komisijas 2001. gada 14. decembra Regulā (EK) Nr. 2535/2001, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu importa režīmu un tarifu kvotu atvēršanu [2], tās 2. sadaļas I nodaļā cita starpā paredzēts saskaņā ar dažādām tarifu kvotām ievedamos preču daudzumus sadalīt pa sešu mēnešu laika posmiem un noteikt termiņus attiecīgo ievešanas licenču pieteikumu iesniegšanai. (2) Pieteikumus ievešanas licences saņemšanai saskaņā ar Regulas (EK) Nr. 2535/2001 14. panta 1. punktu drīkst iesniegt tikai kārtējo sešu mēnešu pirmajās desmit dienās. (3) Ir paredzēts, ka Regulas 2. sadaļas I nodaļā minēto kvotu atklāšana PTO gadam (no 1. jūlija līdz 30. jūnijam) 2004. gada janvārī skars tikai daudzumus, kas noteikti četriem, nevis sešiem mēnešiem, lai tirgus dalībniekiem jaunajās dalībvalstīs, kuras pievienosies Kopienai 2004. gada 1. maijā, būtu pieejama šo kvotu papildu daļa, kas tiks piešķirta 2004. gada maijā divu mēnešu kvotas apmērā. (4) Līdz minēto noteikumu pieņemšanas un publicēšanas procedūru galīgai izstrādāšanai, kā arī juridiskas noteiktības labad ir jāpārceļ Regulas (EK) Nr. 2535/2001 14. panta 1. punktā paredzētais pieteikumu iesniegšanas termiņš un jāparedz atkāpes no minētā panta. (5) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Atkāpjoties no Regulas (EK) Nr. 2535/2001 14. panta 1. punkta, laika posmā no 2004. gada 1. janvāra līdz 30. aprīlim ievešanas licenču pieteikumus, kas skar regulas I pielikuma A daļā, I pielikuma B daļas 5. un 6. punktā, I pielikuma F daļā un I pielikuma H daļā minētās kvotas, drīkst iesniegt tikai no 2004. gada 12. janvāra līdz 16. janvārim. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To sāk piemērot no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 30. decembrī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. Regulā jaunākie grozījumi izdarīti ar Regulu (EK) Nr. 1787/2003 (OV L 270, 21.10.2003., 121. lpp.). [2] OV L 341, 22.12.2001., 29. lpp. Regulā jaunākie grozījumi izdarīti ar Regulu (EK) Nr. 2012/2003 (OV L 297, 15.11.2003., 19. lpp.). --------------------------------------------------
Oficiālais Vēstnesis L 096 , 12/04/2003 Lpp. 0013 - 0013



Komisijas Regula (EK) Nr. 667/2003 (2003. gada 11. aprīlis), ar kuru groza Regulu (EK) Nr. 716/96, ar ko pieņem ārkārtas atbalsta pasākumus liellopu gaļas tirgum Apvienotajā Karalistē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2345/2001 [2], un jo īpaši tās 39. pantu, tā kā: (1) Ar 2. panta 1. un 3. punktu Komisijas Regulā (EK) Nr. 716/96 [3], kurā jaunākie grozījumi izdarīti ar Regulu (EK) Nr. 1 176/2000 [4], attiecīgi nosaka cenu, kas jāmaksā par kilogramu dzīvnieku, uz kuriem attiecas minētajā regulā paredzētais režīms, un likmi par dzīvnieku, ar kādu Kopiena līdzfinansē dzīvnieku iepirkšanu. (2) Lai noteiktu attiecīgo dzīvnieku pašreizējo noteikto vērtību, jāņem vērā tirgus cenu izmaiņas Apvienotajā Karalistē kopš 1997. gada, cenu un likmju jaunāko grozījumu diena. Tomēr šajā laikposmā minētajā dalībvalstī netika reģistrēta govju cenu kotācija, tādēļ tā vietā ir lietderīgi ņemt vērā šādu dzīvnieku cenu izmaiņas kaimiņvalstu tirgos. (3) Tādējādi govju iepirkuma cena jāsamazina par 20 % un citu par 30 mēnešiem vecāku dzīvnieku iepirkuma cena – par 8 %. Atbilstīgi jāsamazina Kopienas līdzfinansējuma likme. (4) Atbilstīgi jāgroza Regula (EK) Nr. 716/96. (5) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 716/96 2. pantu groza šādi. 1. Minētā panta 1. punktu aizstāj ar šādu: "1. Cena, kas Apvienotās Karalistes kompetentajai iestādei saskaņā ar 1. panta 1. punktu jāmaksā ražotājiem vai to pārstāvjiem, ir: - EUR 0,64 par govs dzīvsvara kilogramu, - EUR 0,83 par citu dzīvnieku dzīvsvara kilogramu." 2. Minētā panta 3. punktā pirmo daļu aizstāj ar šādu: "3. Kopiena līdzfinansē izdevumus, kas rodas Apvienotajai Karalistei par 1. panta 1. punktā minētajiem iepirkumiem, ar likmi EUR 233 par dzīvnieku attiecībā uz govīm un EUR 302 par dzīvnieku, izņemot govis, par katru iepirkto dzīvnieku, kas iznīcināts saskaņā ar 1. panta noteikumiem." 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro dzīvniekiem, kuri iepirkti no 2003. gada 28. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 11. aprīlī Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 315, 1.12.2001., 29. lpp. [3] OV L 99, 20.4.1996., 14. lpp. [4] OV L 131, 1.6.2000., 37. lpp. --------------------------------------------------
Official Journal L 326 , 13/12/2003 P. 0008 - 0009



KOMISIJAS REGULA (EK) Nr. 2172/2003 (2003. gada 12. decembris), ar kuru groza un labo Regulu (EK) Nr. 2273/2002, ar ko paredz sīki izstrādātus noteikumus par to, kā piemērot Padomes Regulu (EK) Nr. 1254/1999 attiecībā uz konkrētu liellopu cenu apsekojumu reprezentatīvajos Kopienas tirgos EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju[1], un jo īpaši tās 41. pantu, tā kā: (1) Komisijas Regula (EK) Nr. 2273/2002[2] paredz noteikumus par dažādu kategoriju liellopu cenu reģistrēšanu reprezentatīvajos dalībvalstu tirgos. Minētās regulas pielikumos ir sniegti sīki izstrādāti noteikumi par informāciju, kas jāsniedz cenu apsekojumos katrā no šīm kategorijām. (2) Pēc attiecīgo dalībvalstu pieprasījuma daļēji jāpārskata Regulas (EK) Nr. 2273/2002 I, II un III pielikums, ņemot vērā to, kā attīstās liellopu kopskaita realizācija un lielums dalībvalstīs. (3) Ņemot vērā pieredzi, var izrādīties, ka Regulas (EK) Nr. 2273/2002 II pielikumā ir kļūda. (4) Tādēļ Regula (EK) Nr. 2273/2002 attiecīgi jāgroza un jālabo. (5) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2273/2002 groza šādi. 1. I pielikuma G daļas 2. punktu aizstāj ar šādu punktu: "2. Šķiras un koeficienti Šķiras Vērtēšanas koeficienti Nüchtere stierkalveren voor de mesterij, le kwaliteit Zwartbont 60 Roodbont 25 Vleesras 15" 2. I pielikuma H daļas 2. punktu aizstāj ar šādu punktu: "2. Šķiras un koeficienti Šķiras Vērtēšanas koeficienti Teļu audzēšana - no piena buļļiem 56 - no gaļas buļļiem 44" 3. II pielikuma F daļas 2. punktu aizstāj ar šādu punktu: "2. Šķiras un koeficienti Šķiras Vērtēšanas koeficienti - gadu veci piena bullēni 10 - gadu veci gaļas bullēni 90" 4. III pielikuma B daļas 2. punktu aizstāj ar šādu punktu: "2. Šķiras Veaux blancs, moyenne des types commerciaux "extra", "blanc bleu", "pie rouge" et "pie noire". 2. pants Regulas (EK) Nr. 2273/2002 II pielikuma C daļas 2. punktu labo šādi: "2. Šķiras un koeficienti Šķiras Vērtēšanas koeficienti Race charolaise de conformation U 35 Race charolaise de conformation R 35 Race limousine de conformation U 30" 3. pants Šī regula stājas spēkā dienā, kad tā publicēta Eiropas Savienības Oficiālajā Vēstnesī. Tā attiecas uz paziņojumiem, kas minēti Regulas (EK) Nr. 2273/2002 1. panta 3. punktā, 2. panta 3. punktā un 3. panta 3. punktā un nodoti 2004. gada 8. janvārī. 2. pantu piemēro no 2003. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 12. decembrī Komisijas vārdā Komisijas loceklis Franz Fischler [1] OV L 160, 26.6.1992., 21. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.). [2] OV L 347, 20.12.2002., 15. lpp.
Oficiālais Vēstnesis L 199 , 07/08/2003 Lpp. 0003 - 0003



Komisijas Regula (EK) Nr. 1401/2003 (2003. gada 6. augusts), ar kuru groza Regulu (EK) Nr. 245/2001, ar ko nosaka sīki izstrādātus noteikumus, kā piemērot Padomes Regulu (EK) Nr. 1673/2000 par šķiedras linu un kaņepju tirgu kopīgo organizāciju EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 27. jūlija Regulu (EK) Nr. 1673/2000 par šķiedras linu un kaņepju tirgu kopīgo organizāciju [1], kas grozīta ar Komisijas Regulu (EEK) Nr. 651/2002 [2], un jo īpaši tās 9. pantu, tā kā: (1) Ievērojot Komisijas Regulas (EK) Nr. 245/2001 [3], kurā jaunākie grozījumi izdarīti ar Regulu (EK) Nr. 651/2002, 7. panta 1. punkta otro ievilkumu, atbalstu linu un kaņepju stiebru pārstrādei par šķiedras liniem un kaņepēm maksā tikai tad, ja stiebri iegūti līdz 1. maijam pēc attiecīgā tirdzniecības gada sākuma. Ievērojot minētās regulas 12. panta 2. punktu, pārstrādes atbalstu un vajadzības gadījumā papildu atbalstu maksā dalībvalsts, kuras teritorijā līdz 1. augustam pēc iepriekšminētā termiņa novākti linu un kaņepju stiebri. (2) Ņemot vērā laiku, kas vajadzīgs administratīvo formalitāšu nokārtošanai un pārbaužu veikšanai, pirms galīgā atbalsta maksājuma piešķiršanas, dalībvalstu atbalsta maksājuma termiņš ir jāpagarina. Lai nodrošinātu nepārtrauktību, ir jāparedz pasākuma atpakaļejoša piemērošana no 2003. gada 1. augusta. (3) Tādēļ jāgroza termiņš, līdz kādam dalībvalstis paziņo Komisijai informāciju par tirdzniecības gadu. (4) Šajā regulā paredzētie pasākumi ir saskaņā ar Linu un kaņepju pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 245/2001 groza šādi: 1. Tās 12. panta 2. punktā datumu "1. augusts" aizstāj ar "15. oktobris". 2. Tās 15. panta 3. punktā datumu "30. septembris" aizstāj ar "15. decembris". 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2003. gada 1. augusta. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 6. augustā Komisijas vārdā — Komisijas loceklis Franz Fischler [1] OV L 193, 29.7.2000., 16. lpp. [2] OV L 101, 17.4.2002., 3. lpp. [3] OV L 35, 6.2.2001., 18. lpp. --------------------------------------------------
Oficiālais Vēstnesis L 053 , 28/02/2003 Lpp. 0017 - 0017



Komisijas Regula (EK) Nr. 359/2003 (2003. gada 27. februāris), ar ko groza Regulu (EK) Nr. 2771/1999, ar kuru paredz sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz intervenci sviesta un krējuma tirgū EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 509/2002 [2], un jo īpaši tās 10. pantu, tā kā: (1) Regulas (EK) Nr. 1255/1999 6. panta 3. punkta trešā daļa nosaka, ka atbalstu privātai sviesta uzglabāšanai var palielināt gadījumos, kad, attiecīgos produktus izņemot no uzglabāšanas, tirgū radušās nelabvēlīgas izmaiņas, kas nebija prognozētas, nododot tos uzglabāšanā. (2) Lai šo noteikumu varētu īstenot, 38. pants Komisijas Regulā (EK) Nr. 2771/1999 [3], kurā jaunākie grozījumi izdarīti ar Regulu (EK) Nr. 1614/2001 [4], paredz, ka ar dažiem nosacījumiem atbalsts jāpalielina vai jāsamazina tad, ja maksimālā iepirkuma cena, kas uzaicinājumā uz konkursu noteikta eiro vai – valstīs, kurās nelieto vienoto valūtu – valsts valūtā, līguma termiņa pēdējā dienā atšķiras no pirmajā dienā noteiktās cenas. (3) Intervences cenas samazinājums ar Regulas (EK) Nr. 1255/1999 4. pantu jau ir noteikts līdz 2007. gadam, tādēļ var prognozēt maksimālās iepirkuma cenas un tirgus cenas samazinājumu. (4) Lai palielinātu atbalstu privātai sviesta uzglabāšanai, ja ievēro 6. panta 3. punkta trešajā daļā izklāstītos nosacījumus, neierobežojot Komisijas pilnvaras, saskaņā ar Regulas (EK) Nr. 1255/1999 42. pantā minēto procedūru Regulas (EK) Nr. 2771/1999 38. panta 2. un 3. punkts ir jāsvītro. (5) Atbilstīgi jāgroza Regula (EK) Nr. 2771/1999. (6) Piena un piena produktu pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Ar šo svītro Regulas (EK) Nr. 2771/1999 38. panta 2. un 3. punktu. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 27. februārī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 79, 22.3.2002., 15. lpp. [3] OV L 333, 24.12.1999., 11. lpp. [4] OV L 214, 8.8.2001., 20. lpp. --------------------------------------------------
Oficiālais Vēstnesis L 060 , 27/02/2004 Lpp. 0007 - 0008



Komisijas Regula (EK) Nr. 330/2004 (2004. gada 26. februāris), ar kuru 2004. gadam nosaka atkāpes no Regulas (EK) Nr. 1396/98, ar ko nosaka procedūras, ar kurām mājputnu gaļas nozarē piemēro Padomes Regulu (EK) Nr. 779/98 par to lauksaimniecības produktu ievešanu Kopienā, kuru izcelsmes valsts ir Turcija, un ar ko atceļ Regulu (EEK) Nr. 4115/86 un groza Regulu (EK) Nr. 3010/95 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [1], jo īpaši tās 3. panta 2. punktu, 8. panta 12. punktu un 15. pantu, ņemot vērā Padomes 1998. gada 7. aprīļa Regulu (EK) Nr. 779/98 par to lauksaimniecības produktu ievešanu Kopienā, kuru izcelsmes valsts ir Turcija, ar ko atceļ Regulu (EEK) Nr. 4115/86 un groza Regulu (EK) Nr. 3010/95 [2], jo īpaši tās 1. pantu, tā kā: (1) Līdz ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai 2004. gada 1. maijā šīm valstīm jādod tiesības ar godīgiem nosacījumiem, kas līdzvērtīgi tiem, kurus izmanto esošās dalībvalstis, pretendēt uz mājputnu gaļas tarifu kvotām, kas paredzētas Regulā (EK) Nr. 779/98. Tādēļ uzņēmējiem šajās valstīs līdz ar pievienošanos jādod iespēja pilnīgi piedalīties kvotu izmantošanā. (2) Lai neradītu traucējumus tirgū līdz 2004. gada 1. maijam un pēc tā, jāmaina kvotu daļu piešķiršanas grafiks, kas 2004. gadā paredzēts ar Komisijas Regulu (EK) Nr. 1396/98 [3], un koriģēto daudzumu piešķīrumi, tomēr, nemainot kopējos daudzumus, kuri paredzēti Komisijas Regulā (EK) Nr. 779/98. Jāgroza arī izpildes procedūras attiecībā uz pieteikumu iesniegšanas termiņu. (3) Tādēļ 2004. gadam jāparedz grozījumi un korekcijas pasākumos, kas noteikti Regulas (EK) Nr. 1396/98 2. pantā un 4. panta 1. punktā. (4) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants 1. Atkāpjoties no Regulas (EK) Nr. 1396/98 2. panta, laikposmam no 2004. gada 1. aprīļa līdz 30. jūnijam kvotas sadala šādi: a) 8 % laikposmā no 2004. gada 1. aprīļa līdz 30. aprīlim; b) 17 % laikposmā no 2004. gada 1. maija līdz 30. jūnijam. 2. Atkāpjoties no Regulas (EK) Nr. 1396/98 4. panta 1. punkta, licenču pieteikumi laikposmam no 2004. gada 1. maija līdz 30. jūnijam jāiesniedz maija pirmajās septiņās dienās. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. aprīļa līdz 30. jūnijam. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 26. februārī Komisijas vārdā — Komisijas loceklis Franz Fischler [1] OV L 282, 1.11.1975., 77. lpp. Regulā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). [2] OV L 113, 15.4.1998., 1. lpp. [3] OV L 187, 1.7.1998., 41. lpp. Regulā jaunākie grozījumi izdarīti ar Regulu (EK) Nr. 1043/2001 (OV L 145, 31.5.2001., 24. lpp.). --------------------------------------------------
4.

Padomes Lēmums 2003/893/EK (2003. gada 15. decembris) par atsevišķu tērauda izstrādājumu tirdzniecību starp Eiropas Kopienu un Ukrainu. Pēc 2. panta iekļauj šādu pantu: “2.a pants Attiecībā uz tādu tērauda izstrādājumu laišanu brīvā apgrozībā Čehijas Republikā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā no 2004. gada 1. maija, uz kuriem attiecas šis Lēmums un kuri nosūtīti pirms 2004. gada 1. maija, importa dokuments ir vajadzīgs pat tad, ja attiecīgie tērauda izstrādājumi ir nosūtīti pirms šā datuma. Ja minētie tērauda izstrādājumi ir nosūtīti uz kādu no minētajām dalībvalstīm pirms 2004. gada 1. maija, attiecīgo importa atļauju piešķir automātiski un bez kvantitatīviem ierobežojumiem, uzrādot preču pavadzīmi vai citu transporta dokumentu, ko Kopienas licencēšanas iestādes uzskata par līdzvērtīgu un kas apliecina nosūtīšanas datumu, un pēc apstiprināšanas, ko veic Kopienas iestāde, kas atbildīga par licencēšanas pārvaldību (SIGL). Ja minētie tērauda izstrādājumi ir nosūtīti uz kādu no minētajām dalībvalstīm 2004. gada 1. maijā vai pēc šā datuma, uz tiem attiecas īpašie noteikumi, kas regulē tādu kvantitatīvu ierobežojumu piemērošanu, kādi noteikti šajā Lēmumā.”.
(1)

Partnerības un sadarbības nolīgums, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses (1), stājās spēkā 1997. gada 1. decembrī.
3)

Starp Itāliju un Luksemburgu iekļauj šo: “KIPRA Υπουργείο Εξωτερικών Λεωφ. Προεδρικού Μεγάρου 1447 Λευκωσία Tel.: (357-22) 30 06 00 Fakss: (357-22) 66 18 81 Ministry of Foreign Affairs Presidential Palace Avenue 1447 Nicosia Tel.: (357-22) 30 06 00 Fakss: (357-22) 66 18 81 Υπουργείο Εμπορίου, Βιομηχανίας και Τουρισμού Υπηρεσία Εμπορίου Οδός Αραούζου 6 1421 Λευκωσία Tel.: (357-22) 86 71 00 Fakss: (357-22) 37 51 20 Ministry of Commerce, Industry and Tourism 6 Andreas Araouzos Street 1421 Nicosia Tel.: (357-22) 86 71 00 Fakss: (357-22) 37 51 20 LATVIJA Noziedzīgi iegūto līdzekļu legalizācijas novēršanas dienests Kalpaka bulvārīs 6, Rīga, LV 1081 Tel.: (371) 704 44 31 Fakss: (371) 704 45 49 LIETUVA Economics Department Ministry of Foreign Affairs of the Republic of Lithuania J. Tumo-Vaižganto 2 LT-2600 Vilnius Tel.: (370-5) 236 25 92 Fakss: (370-5) 231 30 90”
(5)

Tādēļ Komisija saskaņā ar Regulu (EK) Nr. 396/2004 (3) (“ierosināšanas regula”) pēc savas iniciatīvas sāka izmeklēšanu par pastāvošo antidempinga pasākumu iespējamiem pārkāpumiem saistībā ar ĶTR izcelsmes cauruļu savienotājelementu importu, veicot šo cauruļu savienotājelementu importa kravu nosūtīšanu no Indonēzijas, neatkarīgi no tā, vai ir norādīta to izcelsme Indonēzijā, un, atbilstoši Pamatregulas 13. panta 3. punktam un 14. panta 5. punktam, sākot ar 2004. gada 4. martu norīkoja muitas amatpersonas reģistrēt no Indonēzijas nosūtīto cauruļu savienotājelementu importu neatkarīgi no tā, vai ir norādīta to izcelsme Indonēzijā, lai noteiktu to atbilstību KN kodiem: ex 7307 93 11 (TARIC kods 7307931193), ex 7307 93 19 (TARIC kods 7307931993), ex 7307 99 30 (TARIC kods 7307993093) un ex 7307 99 90 (TARIC kods 7307999093). Komisija informēja ĶTR un Indonēzijas iestādes par izmeklēšanas uzsākšanu.
LV Eiropas Savienības Oficiālais Vēstnesis L 369/49

KOMISIJAS REGULA (EK) Nr. 2140/2004

(2004. gada 15. decembris),

ar ko nosaka Regulas (EK) Nr. 1245/2004 piemērošanas kārtību attiecībā uz pieprasījumiem izsniegt licences zvejai Grenlandes ekskluzīvās ekonomiskās zonas ūdeņos

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2004. gada 28. jūnija Regulu (EK) Nr. 1245/2004 par to, ka jānoslēdz protokols, ar ko groza Ceturto protokolu, kurā izklāstīti nosacījumi attiecībā uz zvejniecību, kas paredzēti Nolīgumā par zvejniecību starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses (1), un jo īpaši tās 4. panta otro daļu,

tā kā:

(1) Regulā (EK) Nr. 1245/2004 ir paredzēts, ka Kopienas zvejas kuģu īpašnieki, kas saņem atļauju, kura ļauj Kopienas kuģim zvejot Grenlandes ekskluzīvās ekonomiskās zonas ūdeņos, maksā licences maksu saskaņā ar Ceturtā protokola 11. panta 5. punktu.

(2) Saskaņā ar Ceturtā protokola 11. panta 5. punktu tehnisko kārtību, kādā tiek piešķirtas zvejas licences, nosaka abas puses administratīvas vienošanās ceļā.

(3) Grenlandes valdība un Kopiena ir risinājušas sarunas, lai noteiktu formalitātes, kas saistītas ar licenču pieprasījumu iesniegšanu un licenču izsniegšanu, un šo sarunu noslēgumā 2004. gada 30. septembrī tika parafēta administratīva vienošanās.

(4) Tādēļ jāveic pasākumi, ko paredz šī administratīvā vienošanās.

(5) Šajā regulā paredzētie pasākumi ir saskaņā ar Zivsaimniecības un akvakultūras komitejas atzinumu,

IR PIEŅĒMUSI ŠO REGULU.

1. pants

Formalitātes, kas saistītas ar Regulas (EK) Nr. 1245/2004 4. pantā minēto zvejas licenču pieprasījumu iesniegšanu un šo licenču izsniegšanu, ir noteiktas šīs regulas pielikumā izklāstītās administratīvās vienošanās ceļā.

2. pants

Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

To piemēro no 2005. gada 1. janvāra.

Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 15. decembrī Komisijas vārdā — Komisijas loceklis Joe BORG

(1) OV L 237, 8.7.2004., 1. lpp.
79.

Gadījumā, ja finanšu aktīvi ir pakļauti kredītriskam, aktīvu uzskaites vērtība bilancē, no kuras atskaitīti uzkrājumi zaudējumiem, parasti atspoguļo summu, kas pakļauta kredītriskam. Piemēram, gadījumā, kad procentu likmju mijmaiņas līgumi ir uzrādīti patiesajā vērtībā, maksimālā pakļautība zaudējumiem bilances datumā parasti ir uzskaites vērtība, jo tā atspoguļo mijmaiņas līguma aizstāšanas izmaksas saistību neizpildes gadījumā pēc pašreizējām tirgus likmēm. Šajos gadījumos nav nepieciešama papildu informācijas atklāšana bez tās, kas sniegta bilancē. No otras puses, uzņēmuma maksimālais iespējamais zaudējums no dažiem finanšu instrumentiem var būtiski atšķirties no to uzskaites vērtības un no citām atklātām summām kā, piemēram, to patiesās vērtības vai pamatsummas. Šādos gadījumos ir nepieciešama papildu informācijas atklāšana saskaņā ar 76. a) punktu.
(1)

Regulā (EK) Nr. 998/2003 noteiktas dzīvnieku veselības prasības, kas piemērojamas lolojumdzīvnieku nekomerciālai pārvietošanai, un noteikumi, kas attiecas uz šādas pārvietošanas pārbaudēm. Regulas II pielikuma C daļā iekļauts to trešo valstu saraksts, attiecībā uz kurām trakumsērgas risks, tai nokļūstot Kopienā dzīvnieku pārvietošanas rezultātā no to teritorijām, nav konstatēts lielāks par risku, kas saistīts ar dzīvnieku pārvietošanu starp dalībvalstīm.
(3)

Norvēģijai uz laiku ir atlikts nulles nodoklis ar vēstuļu apmaiņas veidā noslēgto Nolīgumu starp Eiropas Kopienu, no vienas puses, un Norvēģijas Karalisti, no otras puses, par 2. protokolu divpusējā Brīvās tirdzniecības nolīgumā starp Eiropas Ekonomikas kopienu un Norvēģijas Karalisti, kas apstiprināts ar Padomes Lēmumu 2004/859/EK. Saskaņā ar šā nolīguma IV pantu beznodokļu preču imports, kas apzīmētas ar kodiem KN 2202 10 00 (ūdeņi, ieskaitot minerālūdeņus un gāzētos ūdeņus, ar pievienotu cukuru vai citiem saldinātājiem vai aromatizēti) un ex 2202 90 10 (citi bezalkoholiskie dzērieni, kas satur cukuru (saharozi vai invertcukuru)), kuru izcelsme ir Norvēģijā, ir atļauts vienīgi beznodokļu kvotas ietvaros.